Luis Solana, presidén de l'asoziazión Río Aragón y exalcalde d'Artieda, ufrió una completa charrada sobre a situazión de l'entibo de Yesa, qui millor que el ta explica-lo y fendo serbir a luenga aragonesa. A l'ora d'a chenta ya se iría beye ndo una mayor afluyenzia d'a chen. As chentas, zenas,.. han estua uno d'os prenzipals puestos de trobada. As largas mesas feban de soporte ta las charradas y degustazions. Ya a las 5 d'a tardi d'o sabado os diferens colectibos y distribuideras i fuoron montando os suyos puestos de materials ta dar a  conoixer as actibidaz, campañas, zentros sozials,… que funzionan a l'arreu d'Aragón. Os chuegos tradizionals en a plaza dio paso a o pasabillas que esnabesó lo lugar durante 2 oras y meya; o momento an que más de 300 personas se chuntón en o preto d'o lugar.